ondernemers – CLEARVISION.nl
Posted in Nederlands	Getagged bijstand, liberaal, ondernemers, opvang, rechtvaardig, sociaal, uitkering	2 reacties Treine: Vakbond vra veiliger omstandighede | Netwerk24
Treine: Vakbond vra veiliger omstandighede
’n Man is Vrydag by ’n trein uitgegooi by die Woodstock-treinstasie buite Kaapstad. Foto: Verskaf
Ná nog ’n voorval op een van Metrorail se treine dring die United National Transport Union (Untu) aan op veiliger werksomstandighede.
’n Pendelaar is Vrydag by die Woodstock-treinstasie in Kaapstad by ’n Metrorail-trein uitgegooi deur ’n groep oproerige pendelaars.
Dié groep se gedrag was glo deel van ’n sogenaamde “Swart Vrydag”-protes.
Die Swart Vrydag-protes het Vrydagoggend in Umlazi, KwaZulu-Natal, begin by ’n groep pendelaars wat vies was omdat ’n trein laat was.
Steve Harris, sekretaris van Untu, sê treinwaens is aan die brand gesteek.
“Ons is besig om die omvang van die skade te bepaal. Intussen is van ons lede deur Prasa-bestuurders geïntimideer om nie die besonderhede van die gebeure aan ons te gee nie.
“Asof die angswekkende werksomstandighede nie reeds genoeg is nie, word lede nou verontreg deur onbekwame werkgewers,” sê Harris.
Hy sê hulle gaan die howe nader as die regering nie met ’n plan vorendag kom nie.
Pendelaars het Vrydag Metrorail-treinwaens aan die brand gesteek en hul frustrasies oor die tekort aan treine uitgespreek. Foto: Verskaf
Brandweerdienste probeer Vrydag die brand by die Umlazi-treinstasie blus. Foto: Verskaf
Só lyk die treinstasie by Umlazi nadat pendelaars dit aan die brand gesteek het. Foto: Verskaf
Meer oor: Prasa